Nfurmazzioni di garanzia

Na nfurmazzioni di garanzia (ca li jurnalisti chiamanu videmma avvisu di garanzia) è n'istitutu privistu di l'articulu 369 di lu Codici di Prucidura Pinali talianu cu lu quali na pirsuna veni avvisata ca è suttapunuta a nnàggini priliminari, zoè dda fasi prucissuali nta cui s'arricogghiunu elimenti utili â furmulazzioni di na mputazzioni.

La difinizzioni veni dô fattu ca sta nfurmazzioni garantisci â pirsuna ca veni spiruta di lu pubbricu ministeru ("in piego chiuso raccomandato con ricevuta di ritorno") la pussibbilitati di èssiri assistuta di nu propiu difinzuri di firucia, e cunteni nu mmitu a esircitari sti facultati.
Sta nfurmazzioni mostra videmma li normi ca si ntènnunu èssiri viulati e lu locu unni succidèru.

Chissu sintissi a diri ca vulissi garantiri l'esircizziu ô dirittu d'addifinnìrisi sulu pi l'atti pi li quali li difinsuri hannu lu dirittu d'assistiri.

N pratica, si suttantenni ca è nu dirittu di cu veni accusatu e di lu sò difinsuri di sapìri n prima pirsuna li capi d'accusa o di l'iputisi di riatu supra a lu so cuntu, e nun pi menzu di la stampa, zoè ca li nutizzi vennunu prima cumunicati a lu dirittu ntirissatu e, ivintuarmenti, nta nu sicunnu mumentu veni fattu di pubbricu duminiu.

Chiossai, la pirquisizzioni e lu siquestru nun hannu a èssiri priciduti di na nfurmazzioni di garanzia ca avissi a èssiri effittuata doppu ca furu cumpiutu l'atti, picchì è n' attu a surprisa.